**Overskrift:**

Stifinner – Orientering 1

**Beskrivelse:**

Vi lærer å lese orienteringskart og 1:50 000 kart med karttegn, høydekurver og målestokk

**Åpning:**

Flaggsang med utrulling, velkommen og opprop

Fortelle litt om himmelretningene og om hvorfor det er viktig å lære å lese kart.

**Hovedaktivitet:**

1. Lære 8 himmelretninger (sør, sørvest, vest) i terrenget

Hvor går sola opp og ned? Hvilke tegn i naturen viser oss noe om himmelretningene?

1. Del inn i patruljer og se på et orienteringskart og et 1.50 000 kart over eget nærområde.

Hva kjennetegner de ulike karttypene? Hva brukes de til?

1. Orientere kartet i forhold til terrenget og himmelretningene.
2. Lære om karttegn, høydekurver og målestokk
3. Øve på å ta ut en kartreferanse
4. Patruljene får kart med seg (enten o-kart eller utsnitt av et 1:50000 kart) og ulike oppmøtested til neste uke. Gjerne flere kart, så flest mulig får prøvd seg. Løypa bør være minst 2 km.
5. Patruljene møter på avtalt sted og går til en felles møteplass som er tegna inn på kartet. Kan være lurt å avtale et tidspunkt på felles møteplass.

**Lek: L**eder roper ut ulike kartreferanser og patruljene må raskt finne stedet på kartet og rope ut navnet på stedet først for å få poeng. Patruljene konkurrerer mot hverandre

NB! Dere kan bruke to møter på dette, der møte to er patruljeturen inn til avtalt møteplass med litt lek og repetisjon og bål/mat ved endestasjonen. Forslag til lek her er karttegnstafett eller andre øvinger på karttegn.

**Avslutning:**

1. Flaggsang med innrulling av flagget
2. Speiderbønn
3. Alltid beredt

**Dette må møteleder huske å ta med/ordne:**

1. Flagg og flaggsang
2. Navneliste
3. Tegn inn ulike ruter til de forskjellige patruljene og ha klar 3-4 kart til hver patrulje som skal deles ut før møtet er ferdig.

Tegn i naturen som viser oss noe om himmelretningene: <https://kmspeider.no/aktiviteter/himmelretningene-uten-kart-og-kompass-article11041-871.html>

1. Ha klar kart over området til å studere i patruljene, både o-kart og 1:50 000 kart.
2. Ha ei liste over ulike kartreferanser til lek.

**Speiderne tar med:**

1. Sitteunderlag
2. Ekstra genser